Lav et referat af nedenstående tekst:

Tekst:
Det kunne næsten lige så godt have været en afspilning af de to tiltalte svenske mænds forklaring fra byretten i Hjørring, som kunne høres i Landsretten i Aalborg i dag. De to svenskere, der er tiltalt for at have skudt og brændt 39-årige Eddie Karl-Johan Christensen afgav fredag deres forklaring ved landsretten i Aalborg. Afhøringen af de svenske statsborgere på henholdsvis 47 og 54 år kom ikke med nyt til sagen, hvor den 54-årige sidste efterår blev kendt skyldig i drabet på Eddie Karl-Johan Christensen, mens den 47-årige blev frikendt for manddrab. Hele vejen igennem retssagen både i byretten og nu i landsretten har den 54-årige svensker nægtet sig skyldig. Allerede kort efter han blev kendt skyldig i manddrab ved byretten, ankede han dommen. Ved ikke, hvem der skød I landsretten fredag slog han igen fast, at han ikke har skudt Eddie Karl-Johan Christensen. - Jeg synes, at det er forfærdeligt, det der er sket, men det er ikke mig, der er skyld i det, forklarede den 54-årige svensker i landsretten i Aalborg. I byretten holdt han fast i den forklaring, ligesom han også slog fast, at han ikke ved, hvem der så har dræbt Eddie Karl-Johan Christensen. - Nej, det ved jeg ikke, jeg var gået i seng, forklarede den 54-årige mand. 54-årig skød, siger 47-årig. Omvendt har den 47-årige i både byretten og landsretten holdt fast i, at det var den 54-årige, der skød og dræbte Eddie Karl-Johan Christensen på klos hold ude foran Eddie’s campingvogn om aftenen den 9. maj 2020. - Jeg står og snakker med Eddie, vi stod tæt på hinanden. Han har ryggen mod campingvognen, og jeg har front mod ham, og jeg ser hans øjne bliver store, og så bliver der skudt med det samme, forklarede den 47-årige svensker i landsretten om, hvad der skete den 9. maj 2020. Den forklaring, mener den 54-årige svensker på ingen måde, er rigtig. Han blev forholdt til den 47-åriges svensker forklaring og svarede meget kort og kontant: - Han lyver så hurtigt, som en hest løber. Han vil ikke dømmes for manddrab. Ankesagen mod de to svenske statsborgere fortsætter mandag den 2. maj. Dommen ventes afsagt den 12. maj.

Referat:
Fredag blev de to tiltalte for drabet på Eddie Karl-Johan Christensen afhørt ved ankesagen ved landsretten i Aalborg.